als_Latn dik_Latn sag_Latn
Një tender i ri nga Banka qendrore e shtetit shqiptar bën të ditur se ky institucion i rëndësishëm do të vijojë të ndjekë gjurmët e Naltmadhnisë së Tij të Tryezave të Shtruara Mirë, Ardian Fullani. Një nga akuzat e Kontrollit të Lartë të Shtetit vite më parë për shpërdorim fondesh ka qenë edhe shpenzimi shumë i lartë dhe i pajustifikuar për ushqimin e punonjësve të Bankës së Shqipërisë, një shërbi ky, që nuk kryhet në asnjë nga institucionet e shtetit shqiptar, me përjashtim të Ushtrisë, Policisë apo Burgjeve, që kanë turne të gjata.
Ja njoftimi i tenderit për shërbimin e ushqimit.
NJOFTIM PER HAPJE TENDERI
Banka e Shqipërisë kërkon të realizojë objektin e prokurimit: “Shërbimi katering në ambientet e Bankës së Shqipërisë, për një periudhë një vjeçare”.
Banka e Shqipërisë fton kandidatët e interesuar, të marrin pjesë në procedurën e prokurimit “Tender i hapur kombëtar”, për realizimin e objektit të prokurimit si më sipër, me fond limit 10.000.000 Lekë
Dokumentet e tenderit mund të tërhiqen pranë Sektorit të Prokurimeve të Departamentit të Administrimit, të Bankës së Shqipërisë, me adresë: Rruga e Dibrës, Kompleksi “Halili”, Kulla A, Tiranë, Tel. 042419411(ext.4251), çdo ditë nga ora 10.00 – 13.00 nga çdo person i autorizuar, me paraqitjen e një kërkese me shkrim. Tërheqja e dokumenteve mund të bëhet vetëm pasi të keni bërë paraprakisht pagesën e pakthyeshme prej 500 Lekë, në Sektorin e Financës të Bankës së Shqipërisë, që ndodhet në adresën: Rruga e Dibrës, Kompleksi “Halili”, Kulla A.
Oferta duhet të paraqitet në zyrën e Sektorit të Prokurimeve, pranë Departamentit të Administrimit, në Bankën e Shqipërisë, deri më datë 12 Maj 2016, ora 11.00, kohë në të cilën do të hapet edhe tenderi, ku ftohen të marrin pjesë kandidatët ose përfaqësuesit e autorizuar të tyre.
* * *
Njoftimi zyrtar nuk thotë ende se kush e ka fituar tenderin. Por ajo që ngacmon mendjen e shqiptarëve është pyetja e ligjshme: Po pse duhet që taksat e shqiptarëve të paguajnë edhe ushqimin e punonjësve të BSH, ndërkohë që edhe niveli i pagave të tyre është … EXTRA LARGE? Madje, 100 milionë lekë të vjetra???!!!
Ndër shpërdorimet që ju faturuan ish-guvernatorit Ardian Fullani ishte edhe një kontratë me një restorant të njohur në Tiranë, që e furnizonte “Garguantua”-në e lekut të kombit – kishte apo nuk kishte mysafirë – me gatime tejet të rënda për zhepat e shqiptarëve të thjeshtë.
Vallë Gent Sejko nuk ka vënë mend se të tilla veprime të çojnë pas hekurave?
Apo, ndoshta, duke parë se paraardhësit nuk i hyri asnjë gjemb në këmbë, edhe ai ka vijuar t’u bjerë me top parave të bashkëqytetarëve të tij?! /Pamfleti.com
als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn